ส่วนที่ 2

1. ปัจจัยความเสี่ยง

ความเสี่ยงของบริษัทสามารถอธิบายเป็นหัวข้อได้ดังนี้

1.  ความเสี่ยงด้านการเงิน

  1.1 ความเสี่ยงทางด้านโครงสร้างทางการเงินของบริษัท

ธุรกิจอสังหาริมทรัพย์เป็นธุรกิจที่ต้องใช้เงินลงทุนสูง เพื่อให้บริษัทมีศักยภาพในการแข่งขันทางธุรกิจ
จึงมีความจำเป็นต้องจัดหาแหล่งเงินทุนเพื่อใช้ในการดำเนินงานจากการกู้ยืมเงิน อย่างไรก็ตามในปี
2544-2545 บริษัทมีการปรับโครงสร้างทางการเงินอย่างต่อเนื่อง
เป็นผลให้โครงสร้างทางการเงินของบริษัทดีขึ้นเป็นลำดับ โดย ณ วันที่ 31 ธันวาคม 2544
และวันที่ 31 ธันวาคม 2545 บริษัทและบริษัทย่อยมีหนี้สินรวมจำนวน 8,218 ล้านบาท และ 8,698
ล้านบาท ตามลำดับ ส่งผลให้อัตราส่วนหนี้สินต่อส่วนของผู้ถือหุ้น เท่ากับ 4.03 ต่อ 1 และ 2.68
ต่อ 1 ตามลำดับ
ซึ่งมาตรการที่นำมาใช้ลดความเสี่ยงทางด้านโครงสร้างทางการเงินและทำให้อัตราส่วนหนี้สินต่อส่วนของผู้ถือหุ้นในปี
2545 ลดลง มีดังนี้

(1) การออกใบสำคัญแสดงสิทธิที่จะซื้อหุ้นสามัญของบริษัทให้แก่กรรมการและพนักงานของบริษัทและหรือบริษัทย่อย
    โดยเงินที่ได้รับจากการที่ผู้ถือใบสำคัญแสดงสิทธิใช้สิทธิในการซื้อหุ้นสามัญของบริษัท ( QH-W2,
    QH-W3 และ ESOP) นำไปใช้เป็นเงินทุนหมุนเวียน และลดภาระหนี้สินของบริษัทบางส่วน
    อันส่งผลให้อัตราส่วนหนี้สินต่อส่วนของผู้ถือหุ้นลดลง
    โดยในระหว่างปีบริษัทได้รับเงินเพิ่มทุนจากการใช้สิทธิตามใบสำคัญแสดงสิทธิที่จะซื้อหุ้นสามัญ
    จำนวน 561 ล้านบาท

(2) สำหรับเงินกู้ของโครงการอสังหาริมทรัพย์ให้เช่า ได้แก่
    โครงการที่อยู่อาศัยให้เช่าและโครงการอาคารสำนักงานให้เช่า
    เนื่องจากสภาวะการณ์ของธุรกิจโดยเฉพาะอาคารสำนักงานให้เช่านั้นยังอยู่ในภาวะทรงตัวและมีการแข่งขันด้านค่าเช่าค่อนข้างสูง
    จึงอาจจะมีความเสี่ยงของการชำระคืนเงินกู้ดังกล่าว
    อย่างไรก็ตามบริษัทได้ดำเนินการเปลี่ยนแปลงระยะเวลาการชำระคืนเงินกู้อสังหาริมทรัพย์ให้เช่ากับเจ้าหนี้เรียบร้อยแล้ว
    นอกจากนี้ บริษัทได้จดทะเบียนขายฝากที่ดินพร้อมอาคารและขายส่วนควบอุปกรณ์ จำนวน 2
    โครงการ คือ โครงการเซ็นเตอร์พอยท์ สุขุมวิท และโครงการคิวเฮ้าส์ เพลินจิต
    ให้แก่กองทุนรวมอสังหาริมทรัพย์ ควอลิตี้ เฮ้าส์ ในวันที่ 20 มีนาคม 2545 โดยมีราคาขาย 2
    โครงการ รวมทั้งสิ้นเท่ากับ 1,410 ล้านบาท
    พร้อมกันนี้บริษัทได้ทำสัญญาเช่าที่ดินพร้อมอาคารและทรัพย์สินที่เกี่ยวข้องของทั้ง 2
    โครงการกับกองทุนดังกล่าวเป็นที่เรียบร้อยแล้ว
    บริษัทมีกำหนดระยะเวลาซื้อคืนทรัพย์สินดังกล่าวภายในวันที่ 18 มีนาคม 2548
    โดยบริษัทนำเงินที่ได้จากการขายสินทรัพย์ดังกล่าวไปใช้เป็นเงินทุนหมุนเวียนในบริษัทและใช้ในการชำระหนี้ให้แก่เจ้าหนี้เพื่อลดภาระหนี้ของบริษัท

(3) การไถ่ถอนหุ้นกู้ส่วนที่เหลือทั้งหมดก่อนครบกำหนด จำนวน 884 ล้านบาท ในปี 2545
    และไถ่ถอนหุ้นกู้บางส่วน 192 ล้านบาท ปี 2544 โดยหุ้นกู้ดังกล่าวเป็นหุ้นกู้ชนิดไม่มีหลักประกัน
    ระบุชื่อผู้ถือ ไม่ด้อยสิทธิและไม่มีผู้แทนผู้ถือหุ้นกู้ ซึ่งบริษัทได้ออกจำหน่าย ในปี 2543 จำนวน
    1,150 ล้านบาท มีอายุ 3 ปี 6 เดือน กำหนด ไถ่ถอน ในวันที่ 23 กันยายน 2546
    อัตราดอกเบี้ย ร้อยละ 8.5 ต่อปี

    2.  ความเสี่ยงจากการที่บริษัทมีเงินกู้ยืมต่างประเทศที่ไม่ได้มีการป้องกันความเสี่ยง

ณ วันที่ 31 ธันวาคม 2545 บริษัทมีเงินกู้ต่างประเทศ จำนวน 1.275 ล้านเหรียญสหรัฐ
คิดเป็นเงินบาทรวมทั้งสิ้น 55.13 ล้านบาท (ใช้อัตราแลกเปลี่ยน 43.24 บาท ต่อ 1
เหรียญสหรัฐ) ซึ่งบริษัทไม่ได้มีการทำสัญญาป้องกันความเสี่ยงด้านอัตราแลกเปลี่ยน
จึงอาจมีผลกระทบจากอัตราการเปลี่ยนแปลงของค่าเงินบาท

2.  ความเสี่ยงจากการที่บริษัทไม่สามารถปฏิบัติตามเงื่อนไขที่ระบุในสัญญาปรับปรุงโครงสร้างหนี้

ในระหว่างปี 2542 และ 2543 บริษัทได้ลงนามในสัญญาปรับปรุงโครงสร้างหนี้กับสถาบันการเงิน
ซึ่งการปรับปรุงโครงสร้างหนี้ประกอบด้วยการแปลงสภาพหนี้บางส่วนเป็นทุนของบริษัท
การจ่ายชำระคืนเงินกู้และดอกเบี้ย ค้างจ่าย
และการขอลดอัตราดอกเบี้ยและผ่อนผันกำหนดชำระคืนสำหรับเงินต้นและดอกเบี้ยค้างชำระ
โดยเงินกู้ยืมระยะยาวภายหลังการปรับปรุงโครงสร้างหนี้ ณ วันที่ 31 ธันวาคม 2545
มีรายละเอียดดังนี้

+------------------------+--------+-----------------------+----------+
|                        |        |                       | หน่วย:    |
|                        |        |                       | บาท      |
+========================+========+=======================+==========+
| ประเภทของหนี้            | อัตรา   | เงื่อนไขการชำระคืน       | ยอด      |
|                        | ดอกเบี้ย |                       | หนี้คงเหลือ |
+------------------------+--------+-----------------------+----------+
| 1. หนี้ที่มีหลักประกัน        |        |                       |          |
+------------------------+--------+-----------------------+----------+
| 1.1 โครงการอาคารพักอาศัย | MLR    | ชำระคืนเป็นงวดๆ ตั้งแต่ปี   | 996      |
|                        |        | 2544 – 2551           | ,460,000 |
+------------------------+--------+-----------------------+----------+
| 1.2                    | MLR    | ชำระคืนเป็นงวดๆ ตั้งแต่ปี   | 312      |
| โครงการอาคารสำนักงาน    |        | 2544 – 2549           | ,387,500 |
+------------------------+--------+-----------------------+----------+
| 1.3 โครงการบ้านจัดสรร    |        |                       |          |
+------------------------+--------+-----------------------+----------+
| -                      | MLR    | ชำระคืนต               | 105      |
| โครงการที่อยู่ระหว่า        |        | ามระยะเวลาการโอนกรรมส | ,877,452 |
| งการพัฒนาซึ่งก่อให้เกิดรายได้ |        | ิทธิ์บ้านพร้อมที่ดินในโครงการ |          |
+------------------------+--------+-----------------------+----------+
| -                      | 3%,    | ชำระคืนภายในปี 2547 และ | 1,431    |
| โครงการที่ยังไม่ได้ร        | MLR    | ปี 2551                | ,546,516 |
| ับการพัฒนาหรืออยู่ระหว่างการ |        |                       |          |
| พัฒนาแต่ยังไม่ก่อให้เกิดรายได้ |        |                       |          |
+------------------------+--------+-----------------------+----------+
| 2. หนี้ที่ไม่มีหลักประกัน      | MLR,   | ชำระคืนเป็นงวดๆ ตั้งแต่ปี   | 464      |
|                        | M      | 2544 – 2549           | ,422,165 |
|                        | LR-1%, |                       |          |
|                        |        |                       |          |
|                        | S      |                       |          |
|                        | IBOR + |                       |          |
|                        | 2.25%  |                       |          |
+------------------------+--------+-----------------------+----------+
| 3.                     | MLR    | ชำระคืนเป็นงวดๆ ตั้งแต่ปี   | 738      |
| หนี้จ                    |        | 2543 – 2551           | ,259,723 |
| ากการกู้ยืมเพื่อจ่ายชำระหนี้ตา |        |                       |          |
| มสัญญาแลกเปลี่ยนเงินข้ามสกุล |        |                       |          |
+------------------------+--------+-----------------------+----------+

บริษัทมีความเสี่ยงที่อาจเกิดขึ้นหากไม่สามารถปฏิบัติตามเงื่อนไขที่ระบุในสัญญาปรับปรุงโครงสร้างหนี้
เช่น การจ่ายชำระดอกเบี้ย และจ่ายชำระคืนเงินต้นตามที่กำหนดในสัญญา
การดำรงอัตราส่วนหนี้สินต่อส่วนของผู้ถือหุ้นที่อัตราส่วนไม่เกินสองเท่า
และการดำรงอัตราส่วนความสามารถชำระดอกเบี้ยที่อัตราส่วนไม่ต่ำกว่าหนึ่งเท่า โดย ณ วันที่ 31
ธันวาคม 2545
บริษัทไม่สามารถดำรงอัตราส่วนหนี้สินต่อส่วนของผู้ถือหุ้นตามที่ตกลงในสัญญาปรับโครงสร้างหนี้กับธนาคารแห่งหนึ่งได้
ซึ่งธนาคารเจ้าหนี้ไม่ได้ดำเนินการใดๆ
ต่อบริษัททั้งนี้เมื่อมองในภาพรวมการปฎิบัติตามสัญญาปรับโครงสร้างหนี้ของบริษัทที่มีกับธนาคารดังกล่าวอยู่ในเกณฑ์ดี
อย่างไรก็ตามบริษัทยังคงมีความเสี่ยงจากการที่ไม่สามารถปฎิบัติตามเงื่อนไขต่างๆ
ที่กำหนดไว้ในสัญญาปรับโครงสร้างหนี้
หากบริษัทไม่สามารถปฏิบัติตามสัญญาอาจก่อให้เกิดความเสียหายต่อบริษัทในแง่ที่เจ้าหนี้จะทำการฟ้องร้องต่อบริษัท
รวมถึงการฟ้องร้องเพื่อยึดหลักประกันได้
อย่างไรก็ตามการดำเนินธุรกิจต่อเนื่องระยะยาวด้วยการวางแผนอย่างมีประสิทธิภาพน่าจะทำให้บริษัทมีกระแสเงินสดเพียงพอที่จ่ายชำระดอกเบี้ยและจ่ายชำระหนี้ได้ตามสัญญาปรับโครงสร้างหนี้

3.  ความเสี่ยงจากการลงทุน การให้กู้ยืมเงิน และการค้ำประกันหนี้

    1.  ความเสี่ยงจากลดลงของมูลค่าเงินลงทุนในบริษัทย่อยและบริษัทร่วม

ณ วันที่ 31 ธันวาคม 2545
เงินลงทุนในบริษัทย่อยและบริษัทร่วมตามวิธีส่วนได้เสียที่ปรากฏในงบการเงินของบริษัท เป็นดังนี้

  --------------------------------------------------- -------------------
                                                      (หน่วย : ล้านบาท)

  บริษัทย่อย/บริษัทร่วม                                     เงินลงทุนสุทธิ

  บริษัท คิว.เอช. อินเตอร์เนชั่นแนล จำกัด                     23.91

  บริษัท เซ็นเตอร์พอยท์ แมเนจเม้นท์ จำกัด                     38.51

  บริษัท คิว.เฮ้าส์ ออฟฟิศ แอนด์ คอมเมอร์เชียล แมเนจเม้นท์ จำกัด  0.31

  บริษัท คิว.เอช. แมเนจเม้นท์ จำกัด                         4.76

  บริษัท จี.เอส. พร็อพเพอร์ตี้ แมนเนจเม้นท์ จำกัด               26.25

  บริษัท โฮมโปรดักส์ เซ็นเตอร์ จำกัด (มหาชน)                 179.52

  บริษัท ควอลิตี้ คอนสตรัคชั่น โปรดักส์ จำกัด                    88.74

  รวม                                                 362.00
  --------------------------------------------------- -------------------

บริษัทมีความเสี่ยงจากการลดลงของมูลค่าเงินลงทุนที่บริษัทลงทุนในบริษัทย่อยและบริษัทร่วมต่างๆ
ข้างต้น โดยในปี 2545 บริษัทบันทึกการลดลงของมูลค่าเงินลงทุนในบริษัท คิว.เฮ้าส์ ออฟฟิศ แอนด์
คอมเมอร์เชียล แมเนจเม้นท์ จำกัด และบริษัท จี.เอส. พร็อพเพอร์ตี้ แมนเนจเม้นท์ จำกัด
ทั้งนี้เป็นการสำรองส่วนขาดทุนตามวิธีส่วนได้เสียที่เกิดจากผลการดำเนินงานของทั้งสองบริษัท

3.2 ความเสี่ยงจากการให้กู้ยืมเงินแก่บริษัทร่วม

ณ วันที่ 31 ธันวาคม 2545 บริษัทมีเงินให้กู้ยืมแก่บริษัทร่วม ดังนี้

+----------------------------------------------+-----------------------+
| บริษัทร่วม                                      | เงินให้กู้ยืม              |
|                                              |                       |
|                                              | (บาท)                 |
+----------------------------------------------+-----------------------+
| บริษัท ควอลิตี้ คอนสตรัคชั่น โปรดักส์ จำกัด             | 382,253               |
+----------------------------------------------+-----------------------+
| บริษัท จี.เอส. พร็อพเพอร์ตี้ แมนเนจเม้นท์ จำกัด        | 81,531,700            |
+----------------------------------------------+-----------------------+
| รวม                                          | 81,913,953            |
+----------------------------------------------+-----------------------+

บริษัท จี.เอส. พร็อพเพอร์ตี้ แมนเนจเม้นท์ จำกัด
ประสบปัญหาสภาพคล่องทางการเงินและได้ชะลอการจ่ายชำระคืนเงินกู้ยืมและดอกเบี้ย
บริษัทจึงมีความเสี่ยงที่อาจสูญเสียเงินให้กู้ยืมแก่บริษัทดังกล่าว อย่างไรก็ตาม ในปี 2544 บริษัท
จี.เอส. พร็อพเพอร์ตี้ แมนเนจเม้นท์ จำกัด
ได้ลงนามในสัญญาปรับปรุงโครงสร้างหนี้กับผู้ให้กู้และเจ้าหนี้เรียบร้อยแล้ว
ทำให้พิจารณาได้ว่าความเสี่ยงจากการสูญเสียเงินให้กู้ยืมแก่บริษัทร่วมดังกล่าวลดลง

  3.3 ความเสี่ยงจากการค้ำประกันเงินกู้ยืมของบริษัทย่อย บริษัทร่วม และบริษัทที่เกี่ยวข้อง

โดยบริษัทและบริษัทย่อยได้ค้ำประกันเงินกู้ตามสัดส่วนการถือหุ้นในบริษัทร่วมและบริษัทที่เกี่ยวข้อง
โดยบริษัทได้ค้ำประกันเงินกู้ยืมของบริษัท จี.เอส. พร็อพเพอร์ตี้ แมนเนจเม้นท์ จำกัด
ตามสัดส่วนการถือหุ้นของบริษัทเป็นจำนวน 388 ล้านบาท
และบริษัทได้ค้ำประกันเงินกู้ยืมของบริษัทที่เกี่ยวข้อง คือ บริษัท ฮาเบอร์วิว จำกัด เท่ากับร้อยละ
50 ของภาระหนี้ของบริษัทดังกล่าวที่มีกับธนาคารแห่งหนึ่ง (ณ วันที่ 31 ธันวาคม 2545
บริษัทดังกล่าวมียอดหนี้คงค้างกับธนาคารแห่งนั้นตามงบการเงินซึ่งจัดทำโดยฝ่ายบริหารซึ่งยังไม่ได้ตรวจสอบโดยผู้สอบบัญชี
จำนวน 6.0 ล้านเหรียญสหรัฐอเมริกา)
บริษัทจึงมีความเสี่ยงที่บริษัทต้องชำระหนี้ให้แก่บริษัทร่วมและบริษัทที่เกี่ยวข้องดังกล่าวตามจำนวนเงินข้างต้น
อย่างไรก็ตามการปรับปรุงโครงสร้างหนี้ของบริษัท จี.เอส. พร็อพเพอร์ตี้ แมนเนจเม้นท์ จำกัด
และการได้รับการขยายเวลาชำระหนี้คืนแก่ธนาคารของบริษัท ฮาเบอร์วิว จำกัด
จะทำให้บริษัทลดความเสี่ยงจากการค้ำประกันเงินกู้ยืมดังกล่าว
และบริษัทต้องติดตามฐานะทางการเงิน ผลการดำเนินงาน
และการปฏิบัติตามแผนปรับปรุงโครงสร้างหนี้ของบริษัททั้งสองอย่างใกล้ชิด

4. ความเสี่ยงจากการไม่ได้รับชำระเงินค่าเช่าหรือค่าขายบ้าน

ณ วันที่ 31 ธันวาคม 2545 และ 2544 บริษัทมีลูกหนี้การค้าแยกตามอายุหนี้ได้ดังนี้

+-----------------------------------+----------------+----------------+
|                                   |                | (หน่วย: พันบาท)  |
+-----------------------------------+----------------+----------------+
| ระยะเวลาค้างชำระ                   | 2545           | 2544           |
+-----------------------------------+----------------+----------------+
| ลูกหนี้การค้า – อสังหาริมทรัพย์           |                |                |
+-----------------------------------+----------------+----------------+
| ไม่เกิน 3 เดือน                      | 5,595          | 1,735          |
+-----------------------------------+----------------+----------------+
| 3 – 6 เดือน                        | 570            | 421            |
+-----------------------------------+----------------+----------------+
| 6 – 12 เดือน                       | -              | 129            |
+-----------------------------------+----------------+----------------+
| มากกว่า 12 เดือน                    | 573            | 4,426          |
+-----------------------------------+----------------+----------------+
| รวม                               | 6,738          | 6,711          |
+-----------------------------------+----------------+----------------+

เนื่องจากการประกอบธุรกิจของบริษัทมีรายได้ค่าเช่า ค่าขายบ้าน
จึงมีความเสี่ยงจากการไม่ได้รับชำระเงินค่าเช่าหรือค่าขายบ้านตามกำหนด
อย่างไรก็ตามจากการที่บริษัทดำเนินนโยบายบ้านสร้างเสร็จก่อนขายเป็นผลให้ลดปัญหาที่เกิดในอดีตเมื่อครั้งที่บริษัททำบ้านตามการสั่งสร้าง
ปัญหาดังกล่าวคือการที่บริษัทไม่สามารถส่งมอบบ้านให้ลูกค้าได้เนื่องจากลูกค้าต้องการต่อเติมหรือติดขัดในการตรวจรับมอบบ้าน
ทั้งนี้จะเห็นได้จากแนวโน้มของการเปลี่ยนแปลงลูกหนี้การค้าแยกตามอายุหนี้ระหว่างปี 2544 และปี
2545 ดังแสดงในตารางข้างต้น โดยสัดส่วนของลูกหนี้การค้าอสังหาริมทรัพย์ที่มีอายุเกิน 6 เดือน
ของปี 2545 ลดลงอย่างมีนัยสำคัญเทียบกับปี 2544 จากร้อยละ 67.87 ในปี 2544 เป็นร้อยละ
8.50 ในปี 2545 นอกจากนี้บริษัทมีหน่วยงานในการติดตามค่าเช่าและค่าขายบ้านที่ถึงกำหนดชำระ
เพื่อไม่ให้ลูกค้าค้างชำระค่าเช่า / ค่าขายบ้านเกินกว่า 1 เดือน
และหากลูกค้ามียอดค้างชำระเกินกว่า 3 เดือน บริษัทจะดำเนินการตามกฏหมายทันที
การดำเนินการต่างๆที่กล่าวมาสามารถลดความเสี่ยงของบริษัทจากการไม่ได้รับชำระค่าเช่าและค่าขายบ้าน

5. ความเสี่ยงจากภาวะปริมาณอาคารสำนักงานมากกว่าความต้องการ
รวมทั้งที่ดินเปล่าที่เตรียมไว้สำหรับการพัฒนาโครงการมูลค่าประมาณ 4,000 ล้านบาท
ซึ่งจะไม่ก่อให้เกิดรายได้และเป็นภาระด้านต้นทุนในระยะเวลา 2-3 ปี

ตามที่บริษัทวางแผนที่จะพัฒนาโครงการอาคารสำนักงานและศูนย์การค้า ได้แก่ โครงการ คิวเฮ้าส์
ลุมพินี ปาร์ค มูลค่าโครงการประมาณ 4,000 ล้านบาท
และได้ชะลอการพัฒนาโครงการดังกล่าวไว้ก่อนสืบเนื่องมาจากภาวะวิกฤตเศรษฐกิจในปี 2540
เป็นต้นมา ที่ส่งผลกระทบต่อภาวะชะลอตัวของภาคอสังหาริมทรัพย์
และภาวะอุปทานของอาคารสำนักงานมีมากกว่าความต้องการ
บริษัทจึงมีความเสี่ยงจากภาวะปริมาณอาคารสำนักงานมากกว่าความต้องการ
รวมทั้งที่ดินเปล่าที่เตรียมไว้สำหรับการพัฒนาโครงการมูลค่าประมาณ 4,000 ล้านบาท
ซึ่งจะไม่ก่อให้เกิดรายได้เป็นภาระด้านต้นทุนในระยะเวลา 2-3 ปี แต่อย่างไรก็ตามเมื่อวันที่ 4
กรกฎาคม 2544 บริษัทได้มีการเจรจากับเจ้าหนี้เพื่อปรับปรุงโครงสร้างหนี้ของโครงการ คิวเฮ้าส์
ลุมพินี ปาร์ค อีกครั้งหนึ่ง โดยได้แบ่งหนี้เป็น 2 ส่วน คือ ส่วนที่หนึ่งภาระหนี้เงินต้นร้อยละ 70
จะชำระดอกเบี้ยในอัตรา MLR ต่อปี และชำระคืนเงินต้นในปีที่ 7
ส่วนที่เหลือของภาระหนี้เงินต้นร้อยละ 30 จะชำระดอกเบี้ยในอัตราร้อยละ 3 ต่อปี
และชำระคืนเงินต้นในปีที่ 3 ซึ่งทำให้ภาระดอกเบี้ยจ่ายลดลง

สภาพตลาดอาคารสำนักงานโดยรวมของปี 2545 ที่ผ่านมา มีการปรับตัวดีขึ้น
จากอัตราการว่างของพื้นที่อาคารสำนักงานเกรด A ในย่าน CBD (ถนนสาทร สีลม สุรวงค์ วิทยุ
และเพลินจิต เป็นต้น) มีการปรับตัวของอุปสงค์เพิ่มมากขึ้น
ซึ่งเห็นได้จากอัตราการว่างของพื้นที่อาคารสำนักงาน ลดลงจาก 27% มาอยู่ที่ 26%
ทั้งนี้เนื่องจากอาคารสำนักงานในย่านนี้เป็นอาคารใหม่ที่มีคุณภาพและค่อนข้างยืดหยุ่นด้านการต่อรอง
จึงเป็นที่สนใจของบริษัทที่ต้องการย้ายอาคารสำนักงานเก่ามาอยู่ในอาคารสำนักงานใหม่ที่มีคุณภาพมากกว่า
โดยที่ราคาค่าเช่าไม่แตกต่างกันมากนัก
และอุปสงค์ที่เพิ่มขึ้นส่วนหนึ่งยังคงมาจากการขยายพื้นที่ของกลุ่มผู้เช่าเดิม และบริษัทที่จัดตั้งใหม่

6. ความเสี่ยงเกี่ยวกับความขัดแย้งทางผลประโยชน์

จากการที่บริษัทและบริษัท แลนด์ แอนด์ เฮ้าส์ จำกัด (มหาชน)
ซึ่งมีความเกี่ยวข้องกันโดยมีนายอนันต์ อัศวโภคิน
เป็นกรรมการร่วมและเป็นผู้ถือหุ้นรายใหญ่ในทั้งสองบริษัท
โดยทั้งสองบริษัทได้ประกอบธุรกิจประเภทเดียวกัน
จึงอาจมีผลกระทบต่อการดำเนินงานและการแข่งขันของบริษัทได้ อย่างไรก็ตาม มีเพียงนายอนันต์
อัศวโภคินเท่านั้น ที่เป็นกรรมการของบริษัททั้ง 2 แห่ง และนายอนันต์
อัศวโภคินไม่ได้เป็นกรรมการผู้มีอำนาจลงนามในบริษัท ควอลิตี้ เฮ้าส์ จำกัด (มหาชน)
นอกจากนี้ไม่มีบุคคลใดเป็นผู้บริหารของทั้งสองบริษัท ทำให้การดำเนินธุรกิจของ

ทั้งสองบริษัทเป็นไปโดยอิสระต่อกัน รวมทั้งบริษัทมีคณะกรรมการตรวจสอบ
ซึ่งเป็นผู้ดูแลตรวจสอบเกี่ยวกับความขัดแย้งทางผลประโยชน์
และป้องกันความขัดแย้งที่อาจจะเกิดขึ้นในอนาคตและถึงแม้ว่าบริษัทและบริษัท แลนด์ แอนด์ เฮ้าส์
จำกัด (มหาชน) มีลักษณะของธุรกิจที่คล้ายกันในส่วนของธุรกิจอสังหาริมทรัพย์เพื่อขาย แต่ในส่วน
กลยุทธ์ของบริษัทจะเน้นพัฒนาโครงการและการใช้นโยบายราคาตามความเหมาะสมของทำเลที่ตั้งเป็นหลัก
เพื่อให้เข้าถึงกลุ่มเป้าหมายในแต่ละส่วนแบ่งตลาด (Market Segment)
และจากที่ผ่านมาไม่พบว่ามีการใช้นโยบายตัดราคาระหว่างสองบริษัท